Diari Oficial de la Generalitat Valenciana


Sumari del DOGV 5582, del 22-08-2007 (2007/10258)

ORDE de 1 d'agost de 2007, de la Conselleria de Sanitat, per la qual s'aproven les corresponents bases i es convoquen ajudes socials a persones amb hemofília i altres coagulopaties congènites de la Comunitat Valenciana que hagen desenvolupat l'hepatitis C com a conseqüència d'haver rebut tractament amb concentrats de factors de coagulació en l'àmbit del sistema sanitari públic de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5582

Data del DOGV
:   22-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10395


Data del document
:   01-08-2007

Organisme emissor
:   Conselleria de Sanitat

Tipus de document
:   Ordre

Descriptors 

:   * ajuda sanitària
    * malaltia de la sang
    * suport econòmic
    * ajuda pública

ORDE de 1 d'agost de 2007, de la Conselleria de Sanitat, per la qual s'aproven les corresponents bases i es convoquen ajudes socials a persones amb hemofília i altres coagulopaties congènites de la Comunitat Valenciana que hagen desenvolupat l'hepatitis C com a conseqüència d'haver rebut tractament amb concentrats de factors de coagulació en l'àmbit del sistema sanitari públic de la Comunitat Valenciana. [2007/10835]
La Llei 11/2006, de 27 de desembre, de Pressupostos de la Generalitat Valenciana per a l'exercici 2007, ha aprovat una línia d'ajudes socials a pacients hemofílics vius de la Comunitat Valenciana inclosos en el cens de persones amb hemofília o altres coagulopaties congènites que hagen desenvolupat l'hepatitis C com a conseqüència d'haver rebut tractament amb concentrats de factors de coagulació en l'àmbit del sistema sanitari públic, basant-se en l'article 80 de la Llei 55/1999, de 29 de desembre, de mesures fiscals, administratives i de l'orde social, com a normativa reguladora (BOE de 30.12.1999), que no hagen rebut ajuda en 2003 o en 2004, així com als altres previstos en la Llei 14/2002, de 5 de juny. Tot això permet ampliar la condició de beneficiari a determinades persones que no es van incloure en l'anterior Orde de la conselleria de Sanitat de 6 de setembre de 2004, per la qual es van convocar este tipus d'ajudes.
En concordança amb tot això cal aprovar les noves bases reguladores de la concessió de les ajudes previstes per la Llei de Pressupostos de la Generalitat Valenciana per a l'exercici 2006, a l'empara de l'article 47.11 de la Llei de la Hisenda Pública de la Generalitat Valenciana, text refós aprovat per un Decret Legislatiu de 26 de juny de 1991.
Les ajudes, les seues bases reguladores i la convocatòria que s'aproven per mitjà de la present orde són compatibles i complementàries amb les que puguen atorgar-se per l'administració de l'Estat a l'empara de la ja mencionada Llei 14/2002, de 5 de juny.
En atenció de totes estes consideracions i fent ús de les facultats que em conferixen l'article 28 de la Llei 5/1983, de 30 de desembre, del Consell, l'article 47.11 del Text Refós de la Llei de la Hisenda Pública de la Generalitat Valenciana i el Decret 26/2005, de 4 de febrer, del Consell de la Generalitat, pel qual s'aprova el Reglament Orgànic i Funcional de la conselleria de Sanitat, modificat pel Decret 1/2006, de 13 de gener.
ORDENE
Article 1. Objecte de les ajudes
Esta orde té com a objecte aprovar les bases i efectuar la convocatòria d'ajudes socials a les persones afectades d'hemofília i altres coagulopaties congènites que hagen desenvolupat l'hepatitis C a conseqüència d'haver rebut tractaments amb concentrats de factors de coagulació en l'àmbit del sistema sanitari públic de la Comunitat Valenciana. Estes persones han de residir a la Comunitat Valenciana i no se'ls ha d'haver concedit la mateixa ajuda l'any 2003 ni l'any 2004. Si és el cas, també seran beneficiaris d'estes ajudes les altres persones que es determinen en l'article 3 d'esta orde.
Article 2. Quantia i finançament
1. Els beneficiaris tenen dret a percebre una ajuda econòmica, per una sola vegada, a un tant alçat, per un import màxim de 12.020,24 euros.
2. Les ajudes que regula esta orde es finanen a càrrec del programa pressupostari 411.50, capítol 4, aplicació pressupostària 55.48.96.5579.693.53.4 i codi de línia T5898000, per un import global màxim de tres-cents mil euros (300.000 €) després de la modificació pressupostària aprovada pel Consell de la Generalitat en sessió de 13 d'abril de 2007.
3. Donat el caràcter limitat dels fons destinats a estes ajudes, en cas de ser insuficients en relació amb el nombre de sol·licitants que reunisquen els requisits per a rebre l'ajuda, es pot acordar el prorrateig de l'import global màxim indicat en l'anterior apartat entre els beneficiaris.
4. El pagament de la totalitat de l'import es farà una vegada dictada la resolució definitiva de concessió de l'ajuda, en la mesura que esta resolució suposa la justificació de la quantitat acordada i després d'haver acreditat que hom es troba al corrent de les obligacions tributàries i davant de la Seguretat Social.
Article 3. Beneficiaris i compatibilitat amb altres ajudes
1. Poden presentar sol·licitud d'ajuda les persones hemofíliques o amb altres coagulopaties congènites que hagen desenvolupat l'hepatitis C a conseqüència d'haver rebut tractaments amb concentrats de factors de coagulació en l'àmbit del sistema sanitari públic de la Comunitat Valenciana, que residisquen a la Comunitat Valenciana i que estiguen incloses en el cens definitiu previst en l'article 80 de la Llei de l'Estat 55/1999, de 29 de desembre, de Mesures Fiscals, Administratives i de l'Orde Social. També poden presentar sol·licitud d'ajuda les dites persones quan, per circumstàncies objectivament acreditades, no figuren en eixe cens definitiu aprovat el 21 de novembre de 2000 per la Comissió Gestora per a l'elaboració del cens, i siguen incloses en el cens per reunir els requisits previstos en l'article 6 del Reial Decret 377/2003, de 28 de març (BOE núm. 76, de 29.03.2004), modificat pel Reial Decret 477/2006, de 21 d'abril (BOE núm. 108, de 6 de maig de 2006), sempre que eixa inclusió s'haja fet abans de la finalització del termini de presentació de sol·licituds previst en l'article 4 de la present orde.
En el cas de defunció de les persones a qui es referix el paràgraf anterior, poden percebre l'ajuda social els fills menors d'edat i els majors incapacitats, per parts iguals; si no n'hi ha, el cònjuge no separat legalment o, si no n'hi ha, la persona que haguera conviscut amb el difunt de forma permanent amb anàloga relació d'afectivitat a la del cònjuge, durant almenys els dos anys anteriors al moment de la defunció o, si no n'hi ha, els pares de les persones mortes.
2. Per a accedir a les ajudes a què es fa referència en l'apartat 1, és necessària la renúncia prèvia de l'exercici de qualsevol tipus de reclamacions per contaminació pel virus de l'hepatitis C contra qualsevol de les administracions públiques sanitàries i centres sanitaris vinculats al Sistema Nacional de Salut, o el seu respectiu personal.
3. No poden accedir a l'ajuda econòmica els que hagueren obtingut sentència condemnatòria contra qualsevol de les administracions públiques sanitàries i centres sanitaris vinculats al Sistema Nacional de Salut per contagi del virus de l'hepatitis C.
4. Les ajudes, les bases reguladores i la convocatòria, que s'aproven per mitjà de la present orde, són compatibles i complementàries amb les que puguen atorgar-se per l'administració de l'Estat a l'empara de la ja mencionada Llei 14/2002, de 5 de juny.
Article 4. Sol·licituds
1. Les sol·licituds han de ser presentades en el Registre General de la conselleria de Sanitat, siti al carrer del Misser Mascó, número 31, 46248 València, sense perjuí de poder presentar-les en els altres llocs determinats per l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Les sol·licituds s'han d'ajustar al model que figura en l'annex I d'esta orde, i s'acompanyaran, en sobre tancat, per raons de confidencialitat, dels documents següents:
a) Formulari, segons model de l'annex II.
b) Fotocòpia del DNI del beneficiari.
c) Document que continga la renúncia prèvia a l'exercici de qualsevol tipus de reclamacions per contaminació pel virus de l'hepatitis C contra qualsevol de les administracions públiques sanitàries i centres sanitaris vinculats al Sistema Nacional de Salut, o el seu respectiu personal.
d) Document que continga declaració responsable de no haver obtingut sentència condemnatòria contra qualsevol de les administracions públiques sanitàries i centres sanitaris vinculats al Sistema Nacional de Salut per contagi del virus de l'hepatitis C.
e) Els documents que acrediten trobar-se al corrent de les obligacions fiscals i de Seguretat Social, si és el cas. L'acreditació s'ha de fer d'acord amb l'Orde de 30 de maig de 1996, de la conselleria d'Economia i Hisenda, i d'acord amb el que preveu l'article 22 del Reial Decret 887/2006 de 21 de juliol pel qual s'aprova el Reglament de la Llei 38/2003 de 17 de novembre, General de Subvencions.
f) Certificat d'empadronament en un municipi de la Comunitat Valenciana.
g) Fitxa d'alta de tercers, degudament omplida, segons el model de l'annex III d'esta orde.
h) En el cas de ser beneficiaris inclosos en el paràgraf segon de l'apartat 1 de l'article 3 han d'acompanyar el certificat de defunció de la persona que, en cas de viure, haguera pogut sol·licitar l'ajuda social, i la documentació que acredite que es reunixen els requisits de prelació exigits en tal paràgraf i apartat. En cas de ser diversos els sol·licitants procuraran formular la sol·licitud d'ajuda econòmica en la mateixa sol·licitud.
3. El termini de presentació de sol·licituds acaba als 30 dies hàbils comptats a partir del dia següent de la publicació d'esta convocatòria en el Diari Oficial de la Comunitat Valenciana.
Article 5. Comprovació d'ofici
La conselleria de Sanitat comprova d'ofici que els sol·licitants es troben inclosos en el cens definitiu previst en l'article 80 de la Llei de l'Estat 55/1999, de 29 de desembre, de Mesures Fiscals, Administratives i de l'Orde Social, i demana per a això la informació que pertoque al Ministeri de Sanitat i Consum.
Article 6. Resolució
Per tractar-se de procediment iniciat d'ofici, la resolució o resolucions corresponents les dicta el conseller de Sanitat i les notifica en un termini màxim de sis mesos comptats a partir de l'endemà de la publicació de les presents bases i convocatòria en el Diari Oficial de la Comunitat Valenciana i, si no hi ha resolució expressa en el termini establit, les sol·licituds es poden entendre desestimades, sense perjuí del que es dispose quan es dicte la corresponent resolució.
Article 7. Legislació aplicable
Per a allò que no preveuen estes bases s'aplica la regulació establida per a les transferències corrents en la Llei de la Hisenda Pública de la Generalitat Valenciana, text refós aprovat per Decret Legislatiu de 26 de juny de 1991, i resta de la legislació vigent i d'aplicació al cas.
No obstant, no procedix l'aplicació de les previsions de l'apartat 11 e) de l'article 47 de l'esmentada llei ni qualsevol altra incompatible amb la naturalesa de les ajudes convocades.
Així mateix s'apliquen la Llei 38/2003, de 17 de novembre, General de Subvencions i el Reial Decret 887/2006 de 21 de juliol, pel qual s'aprova el reglament d'aquella.
Article 8. Recursos
Contra esta convocatòria, que posa fi a la via administrativa, pot interposar-se potestativament el recurs de reposició davant del mateix òrgan que la va dictar o ser impugnada directament davant del corresponent òrgan de la jurisdicció contenciosa administrativa (article 116 de la Llei 30/1992, de 26 de novembre, modificada per la Llei 4/1999, de 13 de gener).
El recurs de reposició davant del conseller de Sanitat s'ha d'interposar en el termini d'un mes, a partir de l'endemà de la publicació de la present orde.
El recurs contenciós administratiu es pot interposar, d'acord amb els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, així com els articles 10 i 46 de la Llei 29/1988, de 13 de juliol, Reguladora de la Jurisdicció Contenciós Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana en el termini màxim de dos mesos a partir del dia següent al de la publicació de la present orde.
Disposició final
La present disposició entrarà en vigor l'endemà de la publicació en el Diari Oficial de la Comunitat Valenciana.
València, 1 d'agost de 2007
El conseller de Sanitat,
MANUEL CERVERA TAULET
ANNEX I. Sol·licitud de subvenció
Nom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Adreça (carrer, número, porta): \_\_\_\_\_\_\_\_\_\_\_\_\_\_\_\_\_\_\_\_\_
Localitat: \_\_\_\_\_\_\_\_\_\_\_\_\_\_\_\_\_\_\_\_
Codi postal: \_\_\_\_\_\_\_\_\_\_\_\_\_\_\_\_\_\_
Província: \_\_\_\_\_\_\_\_\_\_\_\_\_\_\_\_\_\_\_\_\_
Expose:
Que les meues dades i la resta de circumstàncies consten, per raons de confidencialitat, en el formulari que s'entrega en sobre tancat annex a este escrit, acompanyat de la documentació que s'hi detalla. Per tot això,
Sol·licite:
L'ajuda social a l'empara de l'Orde de 1 d'agost de 2007, del conseller de Sanitat (Diari Oficial de la Comunitat Valenciana núm. \_\_ de \_\_ de \_\_\_\_\_ de 2007).
Data, firma.
CONSELLERIA DE SANITAT
Carrer del Misser Mascó, 31
46884 València
ANNEX II. Formulari que s'ha d'omplir i documentació que s'adjunta a la sol·licitud d'ajuda social
(en sobre tancat).
Dades del sol·licitant:
Cognoms i nom: \_\_\_\_\_\_\_\_\_\_\_\_\_\_\_\_\_\_
Núm. del DNI: \_\_\_\_\_\_\_\_\_\_\_
Relació amb el beneficiari: \_\_\_\_\_\_\_\_\_\_\_\_\_\_\_\_\_\_\_\_
Acreditació de la representació: (s'adjunta el corresponent poder notarial o una altra documentació fidedigna)
Dades del beneficiari:
Cognoms i nom: \_\_\_\_\_\_\_\_\_\_\_\_\_\_\_\_\_\_
Data de naixement: \_\_\_\_\_\_\_\_\_\_\_
Núm. del DNI (en cas de ser menor, indicar el DNI del tutor o pares): \_\_\_\_\_\_\_\_\_\_\_
El beneficiari és persona hemofílica o afectada per una altra coagulopatia congènita que ha desenvolupat l'hepatitis C, a conseqüència d'haver rebut tractament amb concentrats de factors de coagulació en l'àmbit del sistema sanitari públic de la Comunitat Valenciana, residix a la Comunitat Valenciana i està inclòs en el cens definitiu previst en l'article 80 de la Llei de l'Estat 55/1999, de 29 de desembre, de Mesures Fiscals, Administratives i de l'Orde Social, o es troba inclòs en els altres casos previstos en l'apartat 1 de l'article 3 de l'Orde de la conselleria de Sanitat de 1 d'agost de 2007.
Documentació adjunta:
Fotocòpia del DNI del beneficiari.
Document que acredite la representació del sol·licitant respecte del beneficiari, si és el cas.
Document que conté la renúncia a l'exercici de qualsevol tipus de reclamacions per contaminació pel virus de l'hepatitis C contra qualsevol de les administracions públiques sanitàries i centres sanitaris vinculats al Sistema Nacional de Salut, o el seu respectiu personal.
Document que continga declaració responsable de no haver obtingut sentència condemnatòria contra qualsevol de les administracions públiques sanitàries i centres sanitaris vinculats al Sistema Nacional de Salut per contagi del virus de l'hepatitis C.
Certificacions de l'Agència Tributària, de la Direcció Territorial d'Economia i Hisenda i de la Tresoreria de la Seguretat Social que acrediten trobar-se al corrent de les obligacions fiscals i de la Seguretat Social, si és el cas.
Certificat d'empadronament en un municipi de la Comunitat Valenciana.
Fitxa d'alta de tercers, degudament omplida, segons model de l'annex III.
Certificat de defunció de la persona que en cas de viure haguera pogut sol·licitar l'ajuda social, en el cas de beneficiaris inclosos en el paràgraf segon de l'apartat 1 de l'article 3.
Documentació que acredite que es reunixen els requisits de prelació exigits en el paràgraf segon de l'apartat 1 de l'article 3, en el cas de beneficiaris inclosos en eixe mateix apartat i article.ANNEX III. / ANEXO III